ROMÂNIA                                                                                        APROBAT  

JUDEŢUL TIMIŞ                                                                               PRIMAR

MUNICIPIUL TIMIŞOARA                                                       NICOLAE ROBU
DIRECŢIA URBANISM

SERVICIUL BANCA DE DATE URBANĂ ŞI CADASTRU

NR. SC2014 - 16676 / 23.02.2015
REFERAT
Cu privire la însuşirea nomenclatorului stradal al Municipiului Timişoara, actualizarea denumirilor unor străzi, atribuirea de denumiri la şapte străzi respectiv două intrări şi schimbarea denumirilor la o stradă respectiv cinci tronsoane de străzi din Municipiul Timişoara

Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de Date Urbană şi Cadastru şi Comisia de Atribuire sau Schimbare de Denumiri la Strazi, Parcuri, Piete, etc., constituită prin Dispozitia Primarului nr.2626/26.11.2008 şi actualizată prin Dispozitiile nr.1389/20.07.2010, nr.66/12.01.2012, nr.1095/24.09.2012, nr.628/22.02.2013, respectiv nr.1518/01.10.2013, comisie care propune însuşirea nomenclatorului stradal al Municipiului Timişoara, actualizarea denumirilor unor străzi, atribuirea de denumiri la şapte străzi respectiv două intrări şi schimbarea denumirilor la o stradă respectiv cinci tronsoane de străzi din Municipiul Timişoara, conform listelor cu propunerile de denumiri, de însuşire nomenclator stradal respectiv corectarea denumirilor unor străzi, transmise prin adresele nr.SC2014-16676/04.12.2014, SC2012-15138/25.06.2012 respectiv SC2012-21631/17.10.2012 către comisia judeţeană de denumiri constituită în baza Ordinelor Prefectului nr.293/28.05.2012 şi nr.817/24.07.2006, liste aprobate de către comisia municipală de denumiri prin Procesele Verbale de Şedinţă din 21.11.2014, din 19.06.2012, din 09.10.2012 respectiv 13.12.2012, semnate de membri comisiei, cu modificările stabilite de comisia judeţeană de denumiri, în sensul neaprobării denumirii Strada ,,Horia Rusu” respectiv înlocuirii denumirii propuse Strada ,,Szeged” cu Strada ,,Vasile Zbegan”.
În şedinţa din data de 21.11.2014, s-au propus, de către Comisia de Denumiri a Primăriei Municipiului Timişoara, următoarele:


- Va fi iniţiat un proiect de hotărâre de consiliu local privind aprobarea Nomenclatorului Stradal al Municipiului Timişoara, document care va include denumirile actualizate ale străzilor cu denumiri inexacte; Tabelul cu denumiri de străzi propuse spre a fi corectate cuprinde un număr de 55 străzi din municipiul Timişoara care figurează în Nomenclatorul Stradal cu denumiri inexacte, care au suferit de-a lungul timpului modificări, abateri de la denumirile iniţiale, autentice, ale personalităţilor pe care le reprezintă; Dintre străzile cu denumiri inexacte 17 străzi au denumire aprobată prin HCJ 23/1993, 4 străzi prin HCJ 5/​2000, 2 străzi prin HCL 150/2001, 1 stradă prin HCL 151/2001, 1 stradă prin HCL 57/2002, 1 stradă prin HCL 53/2006, 1 stradă prin HCL 498/2006, 1 stradă prin HCL 182/2007, 1 stradă prin HCL 355/2008, iar pentru un număr de 26 străzi nu avem în evidenţă actul şi anul atribuirii denumirii de stradă;

-Strada cu denumirea „IZVORULUI”, din ZONA BĂLCESCU, tronsonul 1, perpendiculară pe strada Ghirlandei şi paralelă cu Strada 1 Decembrie (fostă strada Wilhelm Mühle), conform planului de situaţie anexat, să îşi schimbe denumirea în STRADA „WILHELM MÜHLE” la solicitarea domnului Novac Traian Constantin de pe str. G. Ranetti nr.2B ap.14, adresată Primăriei Municipiului Timişoara prin intermediul publicaţiei „Monitorul Primăriei”, cu menţiunea că până în anul 1948 actuala stradă 1 Decembrie, între Piaţa Bălcescu şi Piaţa Crucii, purta numele celebrului grădinar; WILHELM MÜHLE (n.1844 în Boemia, la Kulm – d. 1908 Timişoara), Cetăţean de Onoare al Municipiului Timişoara post – mortem, florarul Curţii Imperiale, stabilit în 1866 la Timişoara, a devenit grădinarul – şef al lui Niemetz, cel mai mare cultivator de flori din oraş din acea vreme care exporta flori şi pomi fructiferi în intregul Imperiu Austro – Ungar, de la care a preluat afacerea în 1876, fiind căsătorit cu fiica acestuia. În 1891, a fost remarcat de împăratul Franz Josef la expoziţia Agricolă de la Timişoara, Wilhelm Mühle amenajând cu această ocazie un parc, în care a expus în jur de 300 varietăţi de trandafiri, impresionându-l pe împărat astfel încât acesta i-a propus să devină florarul Curţii Imperiale. Wilhelm Mühle a fost decorat cu ordinul ,,Crucea de aur cu coroană” şi a primit titlul de furnizor de flori al Curţii Imperiale de la Viena şi al celei Regale de la Budapesta. Fiul lui Wilhelm Mühle, Arpad Mühle a proiectat Parcul Rozelor, familia contribuind în 1928 la realizarea Rozariului din Timişoara (cu peste 1400 de soiuri de trandafiri), cunoscut astăzi ca Parcul Rozelor;

- Strada nouă din ZONA CALEA BUZIAŞULUI - CALEA STAN VIDRIGHIN, tronsonul 2, situată în prelungirea străzii Prof. Dr. Aurel Păunescu - Podeanu, la est de Calea Stan Vidrighin, între Calea Stan Vidrighin şi str. Torac, conform planului de situaţie anexat, să poarte denumirea STRADA „HENRI COURSAGET” la propunerea domnului viceprimar Dan Diaconu; HENRI COURSAGET (n.27 aprilie 1924 – d.21 martie 2011, Confolens, Franţa), Cetăţean de Onoare al Municipiului Timişoara post – mortem, a fost personalitate culturală care a avut un rol important în promovarea diversităţii culturale pe scena internaţională, a fost preşenintele Festivalului Artelor Folk Mondiale din Confolens timp de 49 de ani, a fondat în anul 1970 Consiliul Internaţional al Organizaţiilor de Festivaluri Folclorice şi Artă Populară, CIOFF, 2 ONG-uri patronate de UNESCO, în 1990, pe scena Teatrului de Vară din Parcul Rozelor a făcut publică înscrierea României în cadrul CIOFF (Comitetul Internaţional al Organizaţiei Festivalurilor de Folclor) fiind preşedinte de onoare al acestuia, iar festivalul Inimilor a fost trecut de domnia sa în Agenda anuală a UNESCO a evenimentelor culurale;

- Tronsonul de ramificaţie al străzii ,,ALBĂSTRELELOR”, din ZONA PLOPI, tronsonul 3, situat între imobilul de la nr.95 de pe str. Albăstrelelor şi str. Mărghitaş, conform planului de situaţie anexat, să îşi schimbe denumirea în STRADA „OSCAR SZUHANEK” la propunerea domnului viceprimar Dan Diaconu; OSCAR SZUHANEK (n.1887, Tomeşti– d.5 mai 1972, Timişoara), a fost un pictor român din Banat, care s-a numărat printre fondatorii Filialei din Timişoara a Uniunii Artiştilor Plastici din România, artist plastic căruia i s-a acordat titlul de Cetăţean de Onoare al Municipiului Timişoara post – mortem;

- Intrarea nouă, din ZONA STR. GAVRIL MUSICESCU – STR. MUREŞ, tronsonul 4, perpendiculară pe strada Gavril Musicescu între imobilul situat la nr. 105-107A şi strada Oedip, conform planului de situaţie anexat, să poarte denumirea INTRAREA „PAUL NEAGU”, la propunerea domnului viceprimar Dan Diaconu; PAUL NEAGU (n.1938, Bucureşti – d.2004, Londra), a fost un artist plastic, pictor, desenator, grafician, sculptor, pedagog, eseist, poet, profesor de artă român – englez, numit deseori cel mai important artist plastic român de la Constantin Brâncuşi încoace şi-a petrecut copilăria şi efectuat studiile liceale la Timişoara, în 1969 s-a stabilit în marea Britanie, revenind periodic în România după 1989, i-a fost acordat titlul de Cetăţean de Onoare al Municipiului Timişoara post – mortem;


- Tronsonul de ramificaţie al căii ,,DOROBANŢILOR” din ZONA  CALEA DOROBANŢILOR – CALEA GHIRODEI, tronsonul 5, care face legătura între Calea Dorobanţilor şi Strada Mătăsarilor, în dreptul căii Ghirodei, conform planului de situaţie anexat, să îşi schimbe denumirea în STRADA „HORIA RUSU” la propunerea domnului viceprimar Dan Diaconu; HORIA RUSU (n.18 septembrie 1952, Timişoara – d.29 ianuarie 2001, Sibiu), a fost un politician român liberal, deputat de Timiş din 1990-1996 ales din partea PNL respectiv PNL-AT, a devenit vicepreşedinte al PNL după unificarea liberalilor în 1998, a fost ales deputat de Sibiu în anul 2000, i-a fost acordat titlul de Cetăţean de Onoare al Municipiului Timişoara post – mortem; Prin Hotărârea nr.36 din data 28.01.2015, cu anexa 1, Comisia Judeţeană de denumiri a respins denumirea „HORIA RUSU”, propusă pentru tronsonul respectiv, cu precizarea „se amână cu menţiunea de a se propune o altă denumire în concordanţă cu specificul străzilor din zonă”.

- Tronsonul de ramificaţie al străzii Carei, din ZONA CALEA ARADULUI, tronsonul 6, perpendicular pe tronsonul principal al străzii Carei la nord de imobilul situat pe str. Carei nr. 18, paralel cu strada ANS, conform planului de situaţie anexat, să îşi schimbe denumirea în STRADA „BLAJ”, la propunerea Serviciului Banca de Date Urbana si Cadastru şi comisiei municipale de denumiri;

- Tronsonul de ramificaţie al străzii Carei, din ZONA CALEA ARADULUI, tronsonul 7,  situat între Calea Aradului şi tronsonul principal al străzii Carei fiind paralel cu acesta din urmă, perpendicular pe strada ANS, conform planului de situaţie anexat, să îşi schimbe denumirea în STRADA „SIGHET”, la propunerea Serviciului Banca de Date Urbana si Cadastru şi comisiei municipale de denumiri;

- Intrarea nouă din ZONA  CALEA MARTIRILOR 1989 – STR. GAVRIL MUSICESCU, tronsonul 8, perpendiculară pe strada Gospodarilor între imobilele cu numerele 18 şi 19, conform planului de situaţie anexat, să poarte denumirea INTRAREA „ELISABETA RIZEA”, la propunerea Serviciului Banca de Date Urbana si Cadastru; ELISABETA RIZEA (n. 28. iunie 1912, Domneşti, jud Argeş – d. Octombrie 2003) – eroină a luptei anticomuniste din România, arestată şi torturată de autorităţile comuniste  în 1952 şi 1961, a exectuat 12 ani de închisoare, nepoată a liderului ţărănist Gheorghe Şuţa ucis de comunişti în 1948;

- Strada nouă, din ZONA CALEA TORONTALULUI – STAŢIA C.F.R. RONAŢ TRIAJ, tronsonul 9, care include De 692, paralelă cu strada Corneliu Ursu, conform planului de situaţie anexat, să poarte denumirea STRADA „GRAZ”, la propunerea Serviciului Banca de Date Urbana si Cadastru şi comisiei municipale de denumiri; GRAZ - oraş din Austria înfrăţit cu Municipiul Timişoara;


- Strada nouă, din ZONA CALEA TORONTALULUI – STAŢIA C.F.R. RONAŢ TRIAJ, tronsonul 10, perpendiculară pe strada Graz, situată între strada Graz şi calea ferată, conform planului de situaţie anexat, să poarte denumirea STRADA „MULHOUSE”, la propunerea Serviciului Banca de Date Urbana si Cadastru şi comisiei municipale de denumiri; MULHOUSE - oraş din Franţa înfrăţit cu Municipiul Timişoara;


- Strada nouă, din ZONA CALEA TORONTALULUI – STAŢIA C.F.R. RONAŢ TRIAJ, tronsonul 11, perpendiculară pe strada Graz, situată la nord – vest de strada Mulhouse, între strada Graz şi calea ferată, conform planului de situaţie anexat, să poarte denumirea STRADA „GERA”, la propunerea Serviciului Banca de Date Urbana si Cadastru şi comisiei municipale de denumiri; GERA - oraş din Germania înfrăţit cu Municipiul Timişoara;

- Strada nouă, din ZONA CALEA TORONTALULUI – STAŢIA C.F.R. RONAŢ TRIAJ, tronsonul 12, perpendiculară pe strada Graz, situată  la nord – vest de strada Gera, între strada Graz şi calea ferată, conform planului de situaţie anexat, să poarte denumirea STRADA „TREVISO”, la propunerea Serviciului Banca de Date Urbana si Cadastru şi comisiei municipale de denumiri; TREVISO - oraş din Italia înfrăţit cu Municipiul Timişoara;

- Strada nouă, din ZONA CALEA TORONTALULUI – STAŢIA C.F.R. RONAŢ TRIAJ, tronsonul 13, perpendiculară pe strada Graz, situată  la nord – vest de strada Treviso, între strada Graz şi calea ferată, conform planului de situaţie anexat, să poarte denumirea STRADA „NOTTINGHAM”, la propunerea Serviciului Banca de Date Urbana si Cadastru şi comisiei municipale de denumiri; NOTTINGHAM - oraş din Marea Britanie înfrăţit cu Municipiul Timişoara.

Prin adresa nr.SC2015-002471/30.01.2015 Instituţia Prefectului ne-a transmis Hotărârea nr.36 din data 28.01.2015 cu Anexa 1, a Comisiei Judeţene privind atribuirea sau schimbarea de denumiri, prin care a aprobat în parte lista cu propunerile transmise de noi prin adresa nr.SC2014-16676/04.12.2014 şi a respins denumirea „HORIA RUSU”, cu precizarea „se amână cu menţiunea de a se propune o altă denumire în concordanţă cu specificul străzilor din zonă”, însă avizul Comisiei Judeţene privind atribuirea sau schimbarea de denumiri, are caracter consultativ, conform art.5 alin.(1) din Ordonanţa Guvernului României nr.63 din 29 august 2002 actualizată.

În şedinţa din data de 19.06.2012, s-au propus, de către Comisia de Denumiri a Primăriei Municipiului Timişoara, următoarele:


- Strada nouă din ZONA STR. RUDOLF WALTER – STR. ION CRISTOREANU, tronsonul 14, situată între str. Rudolf Walter si str. Efta Botoca, la est de str. Câmpului respectiv la nord de str. Efta Botoca, conform planului de situaţie anexat, să poarte denumirea STRADA „FRANZ FERCH”, la propunerea doamnei consilier Wolf Elena; FRANZ FERCH (n. 04 septembrie 1900 în Knićanin – Banat, d.20 noiembrie 1981 în Freiburg), a fost  pictor şi grafician aparţinând minorităţii şvăbeşti din Banat, a locuit în Periam, jud. Timiş, a studiat arhitectura interioară la Dresda şi artele la München, a primit în anul 1939 premiul Prinţului Eugeniu de Savoia “Johann Wolfgang von Goethe” acordat de Universitatea din Viena; Printre tablourile sale care se află în posesia Muzeului Banatului, se numără unul expus la Liceul Lenau respectiv portretul Adam Müller - Guttenbrunn expus la casa cu acelaşi nume; După planurile realizate de Franz Ferch a fost executată poarta  de intrare din fier forjat de la Muzeul Banatului.

Prin adresa nr.UR2012-017221/26.09.2012 Instituţia Prefectului ne-a transmis Hotărârea nr.28 din data 06.09.2012 cu Anexa 1, a Comisiei Judeţene privind atribuirea sau schimbarea de denumiri, prin care a aprobat în lista cu propunerile transmise de noi prin adresa nr.SC2012-15138/25.06.2012.


În şedinţa din data de 13.12.2012 Comisia de Denumiri a Primăriei Municipiului Timişoara a aprobat denumirea „VASILE ZBEGAN”, propusă de Comisia Judeţeană de Denumiri şi astfel se propune:

- Tronsonul de ramificaţie al căii ,,URSENI” din ZONA CALEA URSENI – STR. MUSICESCU, tronsonul 15, care începe de la intersecţia Căii Urseni cu Str. Gavril Musicescu şi se continuă spre sud - vest, pe lângă Uzina de Apă, înspre str. Dr. Louis Ţurcanu, conform planului de situaţie anexat, să îşi schimbe denumirea în „STRADA „VASILE ZBEGAN”, la propunerea Comisiei Judeţene de Denumiri; Vasile Zbegan (1892-1973) – conducător al Uzinei de Apă din Timişoara (până în 1954, succedându-i în funcţie lui Stan Vidrighin).

Prin adresa nr.UR2012-021347/03.12.2012 Instituţia Prefectului ne-a transmis Hotărârea nr.29 din data 12.11.2012 cu Anexa 1, a Comisiei Judeţene privind atribuirea sau schimbarea de denumiri, prin care a aprobat în parte lista cu propunerile de denumiri transmise prin adresa nr.SC2012-21631/17.10.2012, denumiri aprobate de către comisia municipală de denumiri în şedinţa din data de 09.10.2012 (listă conform căreia iniţial pentru tronsonul respectiv a fost înaintată denumirea STRADA „SZEGED” la propunerea comisiei municipale de denumiri, SZEGED fiind oraş din Ungaria înfrăţit cu Municipiul Timişoara) şi a respins denumirea „SZEGED”, cu precizarea „Comisia propune denumirea „Vasile Zbegan” – conducător al regiei de apă în trecut. Denumirea  „Szeged” va fi utilizată în zona de vest a oraşului”.

In anexa nr.1 sunt prezentate Tabelul privind atribuirea şi schimbarea de denumiri, Procesele Verbale de Şedinţă ale Comisiei Municipale din 21.11.2014, din 19.06.2012, din 09.10.2012 respectiv din 13.12.2012 şi Hotărârile Comisiei Judeţene privind atribuirea sau schimbarea de denumiri nr.36 din data 28.01.2015 cu Anexa 1, nr.28 din data 06.09.2012 cu Anexa 1 respectiv nr.29 din data 12.11.2012 cu Anexa 1, în anexa nr.2 sunt prezentate planurile de situaţie, în anexa nr.3 este prezentat Tabelul cu denumiri de străzi propuse spre a fi corectate, iar în Anexa 4 este prezentat Nomenclatorul Stradal al Municipiului Timişoara.

